|  |  |  |
| --- | --- | --- |
| **ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ**  **ΤΜΗΜΑ ΗΛ/ΓΙΑΣ – ΜΗΧ/ΓΙΑΣ** |  |  |

**ΤΕΧΝΙΚΗ ΠΕΡΙΓΡΑΦΗ**

**Προμήθεια υλικών και εκτέλεση εργασιών για την εγκατάσταση κλειστού κυκλώματος Τηλεόρασης στο κτίριο της επί της οδού Λένορμαν 218**

Η παρούσα Τεχνική Περιγραφή αφορά στην προμήθεια υλικών και εκτέλεση εργασιών για την εγκατάσταση κλειστού κυκλώματος Τηλεόρασης για συνεχή και επιλεκτική οπτική παρακολούθηση της περιμέτρου του κτηρίου της Βουλής των Ελλήνων επί της οδού Λένορμαν 218 (πρώην Καπνεργοστάσιο) με συνδυασμό σταθερών και κινούμενων καμερών.

1. **ΓΕΝΙΚΑ**

* Οι κάμερες θα εγκατασταθούν πάνω στους περιμετρικούς τοίχους επάνω σε ειδικούς βραχίονες: α) συνολικά οχτώ (8) κινούμενες κάμερες στις γωνιές του κτηρίου, και β) δυο (2) κάμερες σταθερές στις δυο (2) κεντρικές εισόδους του κτηρίου επί τις Λένορμαν (συνημμένο σχέδιο).
* Το Κέντρο Εντολών και Ελέγχου (ΚΕΕ) θα εγκατασταθεί στο ισόγειου του κτηρίου, στο φυλάκιο που βρίσκεται στην είσοδο του κτηρίου.

1. **ΤΕΧΝΙΚΑ ΧΑΡΑΚΤΗΡΙΣΤΙΚΑ ΚΛΕΙΣΤΟΥ ΚΥΚΛΩΜΑΤΟΣ ΤΗΛΕΟΡΑΣΗΣ.**

**2.1 ΠΡΟΔΙΑΓΡΑΦΕΣ ΣΥΣΤΗΜΑΤΟΣ ΣΤΑΘΕΡΩΝ ΚΑΜΕΡΩΝ.**

Το σύστημα θα διαθέτει δυο (2) κάμερες σταθερές με τις ακόλουθες προδιαγραφές:

* + 1. Να διαθέτει έγχρωμη κάμερα ημέρας αναλογικής τεχνολογίας με οριζόντια ανάλυση τουλάχιστον 700 TVL.
    2. Na διαθέτει αισθητήρα (sensor) τεχνολογίας CCD 1/3 ή 1/4 της ίντσας .
    3. Να διαθέτει δυνατότητα μετάβασης από την έγχρωμη λειτουργιά σε ασπρόμαυρη κατά την εναλλαγή από ημερησία λήψη σε νυχτερινή.
    4. Να διαθέτει φακό μηχανοκίνητης εστίασης (motorized zoom), ο οποίος να ελέγχεται απομακρυσμένα από τον χειριστή του συστήματος, με εύρος τουλάχιστον από 4 έως 9 mm.
    5. Να διαθέτει κατάλληλη προστασία του φακού από την προσπίπτουσα ηλιακή ακτινοβολία.
    6. Να διαθέτει Φώτο-ευαισθησια τουλάχιστον 0,02 lux, F1.2.
    7. Να διαθέτει αυτόματη διαχείριση του υπέρυθρου φωτισμού (smart IR) για ευκρινέστερη προβολή. Να διαθέτει Auto White Balance & Auto Gain Control.
    8. Να διαθέτει διόρθωση Gamma 0.45 τουλάχιστον.
    9. Το σύστημα της κάμερας να διαθέτει αναλογική έξοδο βίντεο 1 Volt peak-to-peak, 75Ω.
    10. Να έχει την δυνατότητα νυχτερινής λήψης εικόνας με υπέρυθρες λυχνίες (LED) που να είναι ενσωματωμένες στο σώμα της κάμερας.
    11. Η εμβέλεια λήψης βίντεο κατά την νυχτερινή λειτουργία να είναι τουλάχιστον 50μ.
    12. Οι κάμερες να είναι ανθεκτικής κατασκευής ώστε να εξασφαλίζεται η ομαλή λειτουργιά κάτω από αντίξοες καιρικές συνθήκες , να διαθέτουν στεγανότητα-προστασια IP66 τουλάχιστον.
    13. Να αντέχουν σε θερμοκρασίες από -15c έως +50c βαθμούς (κελσίου) τουλάχιστον, με ποσοστό υγρασίας τουλάχιστον 80%.
    14. Να παρέχουν αντικεραυνική προστασία τουλάχιστον 4000v με γαλβανική απομόνωση.
    15. Να διαθέτει Auto-focus, Auto-iris.
  1. **ΣΥΣΤΗΜΑ ΚΙΝΟΥΜΕΝΩΝ ΚΑΜΕΡΩΝ.**

Το σύστημα θα διαθέτει οκτώ (8) κάμερες με τις ακόλουθες προδιαγραφές:

* + 1. Να διαθέτει έγχρωμη κάμερα ημέρας αναλογικής τεχνολογίας με οριζόντια ανάλυση τουλάχιστον 700 TVL.
    2. Na διαθέτει αισθητήρα (sensor) τεχνολογίας CCD 1/3 ή 1/4 της ίντσας.

2.2.3. Να διαθέτει δυνατότητα μετάβασης από την έγχρωμη λειτουργιά σε ασπρόμαυρη κατά την εναλλαγή από ημερησία λήψη σε νυχτερινή.

2.2.4. Να διαθέτει φακό μηχανοκίνητης εστίασης (motorized zoom) ο οποίος να ελέγχεται απομακρυσμένα από τον χειριστή του συστήματος, με εύρος τουλάχιστον 5 έως 85mm τουλάχιστον 20x.

2.2.5. Ταχύτητα περιστροφής 240ο/δευτ.

2.2.6. Να διαθέτει σύστημα μείωσης του θορύβου.

2.2.7. Να διαθέτει σύστημα day/night με 360ο συνεχόμενη περιστροφή και αυτόματη ανάστροφη χωρίς τυφλά σημεία.

2.2.8. Να έχει την δυνατότητα νυχτερινής λήψης εικόνας με υπέρυθρες λυχνίες (LED) που να είναι ενσωματωμένες στο σώμα της κάμερας με ελαχίστη φωτεινότητα τα 0,001 lux color τουλάχιστον.

2.2.9. Να παρέχει την δυνατότητα για επαναφορά έπειτα από απώλεια τροφοδοσίας.

2.2.10. Οι κάμερες να είναι ανθεκτικής κατασκευής ώστε να εξασφαλίζεται η ομαλή λειτουργιά κάτω από αντίξοες καιρικές συνθήκες , να διαθέτουν στεγανότητα-προστασια IP66 τουλάχιστον.

2.2.11. Να αντέχουν σε θερμοκρασίες από -15c έως +50c βαθμούς (κελσίου) με ποσοστό υγρασίας τουλάχιστον 80%.

* + 1. Να παρέχουν αντικεραυνική προστασία τουλάχιστον 4000v με γαλβανική απομόνωση.

* + 1. Η εμβέλεια λήψης βίντεο κατά την νυχτερινή λειτουργία να είναι τουλάχιστον 70μ.

1. **ΣΥΣΤΗΜΑ ΨΗΦΙΑΚΗΣ ΚΑΤΑΓΡΑΦΗΣ ΚΑΙ ΕΠΕΞΕΡΓΑΣΙΑΣ ΕΙΚΟΝΑΣ (DVR).**

Το σύστημα θα πρέπει να πλήρη τις ακόλουθες προδιαγραφές:

* 1. Να παρέχει το λιγότερο τριάντα δυο (32) αναλογικές εισόδους βίντεο,1volt peak-to-peak,75Ω.
  2. Να διαθέτει το λιγότερο δεκαέξι (16) εισόδους για την καταγραφή ήχου από το περιβάλλον καθώς και δεκαέξι (16) εισόδους συναγερμού.
  3. Να διαθέτει μια(1) έξοδο ήχου για την αναπαραγωγή ηχητικών δεδομένων.
  4. Να διαθέτει ρελέ με τουλάχιστον τέσσερεις (4) εξόδους συναγερμού.
  5. Να διαθέτει δυνατότητα συμπίεσης εικόνας Η.264.
  6. Να διαθέτει ανάλυση καταγραφής D1-25fps για κάθε κανάλι, ταχύτητα καταγραφής 25fps-D1 για κάθε κανάλι καθώς και ανάλυση προβολής HDMI:1920x1080.
  7. Να διαθέτει Λειτουργικό Windows 7 ή standalone.
  8. Na διαθέτει ενσωματωμένο λογισμικό ανίχνευσης τις κινήσεις και για τις τριάντα κάμερες ταυτόχρονα.
  9. Να διαθέτει τουλάχιστον δυο ειδικούς σκληρούς δίσκους ενσωματωμένους χωρητικότητας τουλάχιστον 1,5TB.
  10. Nα διαθέτει δυνατότητα να εγκατασταθούν επιπλέον 6(έξι) σκληροί δίσκοι.
  11. Να διαθέτει δυνατότητα χειρισμού όλων των λειτουργιών με ποντίκι υπολογιστή καθώς και πληκτρολόγιο για τις βασικές λειτουργιές. Καθώς και ψηφιακή θύρα για flash disk, DVD recorder, card reader κλπ.
  12. Να διαθέτει δυνατότητα ανίχνευσης απώλειας βίντεο και απώλειας σκληρού δίσκου.
  13. Να διαθέτει δυνατότητα σύνθετης αναζήτησης συμβάντων με συσχέτιση χρόνου , ημερομηνία, ώρα κλπ. Επίσης να υπάρχει δυνατότητα τήρησης αρχείου.
  14. Η πρόσβαση κάθε χρήστη να γίνεται με κωδικό.
  15. Να διαθέτει τουλάχιστον εξόδους HDMI/VGA/TV.

1. **ΟΘΟΝΕΣ ΠΡΟΒΟΛΗΣ ΒΙΝΤΕΟ (MONITORS).**
   1. Οι οθόνες προβολής να είναι τεχνολογίας TFT-LCD με είσοδο VGA και HDMI τουλάχιστον.
   2. Να διαθέτουν ανάλυση εικόνας high definition(HD).
   3. Να διαθέτουν είσοδο ήχου καθώς και ηχεία για την αναπαραγωγή του ήχου.
   4. Η διάσταση τις κάθε οθόνης να είναι τουλάχιστον 32ιντσών.

1. **ΣΥΣΤΗΜΑ ΑΔΙΑΛΕΙΠΤΗΣ ΠΑΡΟΧΗΣ ΗΛΕΚΤΡΙΚΗΣ ΙΣΧΥΟΣ-UPS.**

Na παρασχεθεί σύστημα σταθεροποίησης του ρεύματος και τις αδιάλειπτης παροχής ηλεκτρικής ισχύος (UPS) για την τροφοδοσία των καμερών του ψηφιακού καταγραφικού εικόνας (DVR).

Το συνολικό σύστημα UPS να μπορεί να τροφοδοτήσει το σύστημα CCTV συνεχόμενα για έως 120 λεπτά και θα πρέπει να ληφθεί υπόψη η μεγίστη τροφοδοσία των καμερών κατά τις νυχτερινές ώρες με ανάμενες όλες τις λυχνίες.

1. **ΣΧΕΔΙΑΣΜΟΣ ΣΥΣΤΗΜΑΤΟΣ-ΚΑΛΩΔΙΑ & ΥΛΙΚΑ ΟΔΕΥΣΗΣ.** 
   1. Η τοποθέτηση των καμερών φαίνεται στο επισυναπτόμενο σχέδιο. Οι κάμερες θα τοποθετηθούν στο ύψος του δαπέδου του 1ου ορόφου.

* 1. Τα σήματα βίντεο από κάθε κάμερα θα μεταφέρονται στο κέντρο έλεγχου μέσω ομοαξονικού καλωδίου CATV/RG-6, το οποίο θα διέρχεται μέσα από πλαστική σωλήνα ενδεικτικού τύπου ΚΟΥΒΙΔΗ.
  2. Η όδευση των καλωδίων και των σωληνώσεων θα γίνει σύμφωνα με τις οδηγίες που θα δώσει η επιτροπή παρακολούθησης και παραλαβής του έργου.

Ενδεικτικά αναφέρονται τα παρακάτω:

* Η όδευση θα ξεκινήσει από το φυλάκιο στην είσοδο του κτηρίου.
* Θα ανεβούν στον πρώτο όροφο χρησιμοποιώντας τις ήδη υπάρχουσες οδεύσεις των καλωδίων που οδηγούν από το ισόγειο στον πρώτο όροφο (σχάρες).
* Η προσέγγιση στις γωνίες του κτηρίου, όπου θα τοποθετηθούν οι κάμερες, θα γίνει χρησιμοποιώντας τις υπάρχουσες οδεύσεις και όπου χρειαστεί θα τοποθετηθούν καινούργια κανάλια ενδεικτικού τύπου ΚΟΥΒΙΔΗ σε θέσεις που θα υποδείξει η επιτροπή παρακολούθησης του έργου.
* Στους εξωτερικούς τοίχους του κτηρίου δεν θα τοποθετηθούν καλωδιώσεις και όλες οι οδεύσεις θα γίνουν εσωτερικά.
* Για την κάμερα στην είσοδο θα χρησιμοποιηθεί η υπάρχουσα αναμονή που υπάρχει εσωτερικά του κτηρίου.
* Να προβλεφθούν επιπλέων έξι (6) παροχές ( οδεύσεως ) καλωδίων για μελλοντική χρήση καμερών στους χώρους που φαίνονται στο συνημμένο σχέδιο.
  1. Η ηλεκτροδότηση του συστήματος θα πραγματοποιηθεί μέσω του υφιστάμενου ηλεκτρολογικού πινάκα ο οποίος βρίσκεται στο ισόγειο του κτηρίου και θα τροφοδοτήσει το σύστημα UPS.
  2. Καμπίνα (RACK) τοποθέτησης και ασφάλισης εγγραφέα, τροφοδοτικών κλπ. Διαστάσεων *19inch-τουλάχιστον 24U-βάθος 60cm τουλάχιστον*. Να είναι αεριζόμενη με ανεμιστήρες υποδοχής.

1. **ΓΕΝΙΚΟΙ ΟΡΟΙ**
   1. Όλοι οι ενδιαφερόμενοι θα πρέπει να επισκεφθούν τους χώρους προκειμένου να λάβουν γνώση του αντικειμένου των εργασιών και των ειδικών συνθηκών του έργου.
   2. ***Όλοι οι ενδιαφερόμενοι θα πρέπει οπωσδήποτε να επισυνάψουν ΠΙΝΑΚΑ συμμόρφωσης των τεχνικών προδιαγραφών και να υποβάλουν Υπεύθυνη Δήλωση Αποδοχής όλων των όρων του διαγωνισμού.***
   3. Για λόγους ασφαλείας ο ανάδοχος υποχρεούται, να ενημερώνει την αρμόδια διεύθυνση της Βουλής σχετικά με τα ονοματεπώνυμα και τους αριθμούς ταυτότητας των προσώπων (προσωπικού, συνεργατών, βοηθών εκπλήρωσης) που θα χρησιμοποιήσει κατά την εκτέλεση του Έργου, ώστε να εκδοθούν οι απαιτούμενες άδειες εισόδου. Η Βουλή έχει το δικαίωμα να απαιτεί οποτεδήποτε από τον ανάδοχο, την αντικατάσταση οποιουδήποτε προσώπου από τα προαναφερόμενα θεωρεί κατά την ελεύθερη κρίση του ακατάλληλο.
   4. Ο ανάδοχος υποχρεούται να τηρεί απαρεγκλίτως και να εφαρμόζει όλες τις διατάξεις της εργατικής νομοθεσίας. Σε περίπτωση που διαπιστωθεί παράβαση αυτών, θα καταγγέλλεται η σύμβαση με την ανάδοχο εταιρεία.
   5. Ο ανάδοχος υποχρεούται να λαμβάνει όλα τα απαραίτητα μέτρα ασφαλείας βάσει των διατάξεων της κείμενης νομοθεσίας, όπως αυτές ισχύουν, καθ’ όλη τη διάρκεια εκτέλεσης των εργασιών, καθώς επίσης υποχρεούται να τηρήσει τις ισχύουσες διατάξεις της κείμενης νομοθεσίας περί μέτρων ασφαλείας και υγιεινής και είναι αποκλειστικός υπεύθυνος, ποινικώς και αστικώς, για οποιοδήποτε ατύχημα ήθελε προκληθεί εκ παραβάσεως των ισχυουσών διατάξεων της κείμενης νομοθεσίας (Π.Δ. 17/96, Π.Δ.159/99) όπως ισχύουν, κ.λ.π. περί υγείας και ασφάλειας και Π.Δ. 305/96 Ελάχιστες Απαιτήσεις Υγείας και Ασφάλειας Προσωρινών και Κινητών Εργοταξίων), όπως αυτή κάθε φορά ισχύει.
   6. Ο ανάδοχος είναι αποκλειστικά υπεύθυνος και υπόχρεος για την ασφάλιση όλων όσων απασχοληθούν κατά την εκτέλεση του αντικειμένου της παρούσας καθώς και για την καταβολή ασφαλιστικών εισφορών εργοδότου και ασφαλισμένων στο Ίδρυμα Κοινωνικών Ασφαλίσεων ή σε οποιοδήποτε άλλο κατά νόμο ασφαλιστικό φορέα κύριας ή επικουρικής ασφάλισης. Σε περίπτωση που από οποιοδήποτε ασφαλιστικό φορέα επιβληθεί σε βάρος της Βουλής η καταβολή οποιοσδήποτε ασφαλιστικής εισφοράς για το ανωτέρω έργο ο ανάδοχος υποχρεούται να καταβάλλει σε αυτή το αντίστοιχο ποσό. Επισημαίνεται δε ότι τα άτομα που θα απασχολήσει ο ανάδοχος για την εκτέλεση του αντικειμένου της παρούσας θα έχουν νόμιμο δικαίωμα παραμονής και εργασίας στην Ελλάδα.
   7. Ο ανάδοχος είναι αποκλειστικώς υπεύθυνος, ποινικώς και αστικώς, για οιοδήποτε ατύχημα ήθελε προκληθεί εκ παραβάσεως των ισχυουσών διατάξεων και της κείμενης νομοθεσίας και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση του Έργου. Στις περιπτώσεις αυτές, αν υποχρεωθεί η Βουλή να καταβάλει οποιαδήποτε αποζημίωση, ο ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Βουλή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση του Έργου.
   8. Όλα τα υλικά και τεχνικός εξοπλισμός που πρόκειται να χρησιμοποιηθούν για την εκτέλεση του έργου θα πρέπει να είναι τυποποιημένα προϊόντα γνωστών κατασκευαστών, που ασχολούνται κανονικά με την παραγωγή τέτοιων υλικών και να φέρουν σήμα Ευρωπαϊκό CE.
   9. Οι ενδιαφερόμενοι οφείλουν να διαθέτουν θεωρημένο αντίγραφο άδειας για παροχή υπηρεσιών ασφάλειας σύμφωνα με τις διατάξεις του Ν.2518/1997, όπως τροποποιήθηκε και ισχύει καθώς και πιστοποιητικό διασφάλισης ποιότητας ISO 9001.
   10. Οι ενδιαφερόμενοι θα πρέπει να διαθέτουν συνεργείο service και εγκαταστάσεις υποστήριξης σε παρακαταθήκη ανταλλακτικών. Επίσης θα βεβαιώνουν την ύπαρξη ανταλλακτικών για τουλάχιστον δέκα έτη από την παραλαβή και θα παραδώσουν κατάλογο με αναγραφή του κόστους όλων των ανταλλακτικών του προτεινόμενου εξοπλισμού.
   11. Όλα τα υλικά και τεχνικός εξοπλισμός που πρόκειται να χρησιμοποιηθούν για την εκτέλεση του έργου θα πρέπει να είναι καινούργια, άριστης ποιότητας χωρίς ελαττώματα και θα έχουν τις διαστάσεις και τα βάρη που προβλέπονται από τους κανονισμούς, όταν δεν καθορίζονται από τις προδιαγραφές. Ιδιοκατασκευές δεν γίνονται δεκτές. Ελαττωματικά υλικά ή / και τεχνικός εξοπλισμός που ζημιώθηκε κατά τη διάρκεια της κατασκευής ή δοκιμών θα αντικατασταθούν ή διορθωθούν σύμφωνα με τις οδηγίες της επιτροπής παρακολούθησης και παραλαβής.
   12. Τα υλικά και ο τεχνικός εξοπλισμός θα εγκατασταθούν σύμφωνα με τις οδηγίες του εργοστασίου κατασκευής. Η εγκατάσταση θα εκτελεστεί από ειδικευμένους τεχνίτες, κατάλληλους για την απαιτούμενη εργασία.
   13. Κάθε υλικό υπόκειται στην έγκριση της Υπηρεσίας και της Επιτροπής παρακολούθησης και παραλαβής των εργασιών, που έχει το δικαίωμα απόρριψης οποιουδήποτε υλικού που η ποιότητα ή τα ειδικά του χαρακτηριστικά κρίνονται όχι ικανοποιητικά ή ανεπαρκή για την εκτέλεση της εγκατάστασης. Πριν από την παράδοση του έργου θα πρέπει , να προσκομίσει όλες τις τεχνικές πληροφορίες του εξοπλισμού σχετικά με την εγκατάσταση, θέση σε λειτουργία, ρυθμίσεις, διάγνωση και αποκατάσταση βλαβών, στα Ελληνικά ή Αγγλικά, το πρόγραμμα προληπτικής συντήρησης και κατασκευαστικά σχέδια σε ηλεκτρονική μορφή (οδεύσεις καλωδίων, θέση και τύπος μηχανημάτων κλπ).
   14. Εργασίες που προκαλούν όχληση (θόρυβος, σκόνη κ.λ.π.) θα εκτελούνται κατά τις μη εργάσιμες ώρες των Υπηρεσιών του κτηρίου, ή ανάλογα με τις οδηγίες της επιτροπής παρακολούθησης και παραλαβής.
   15. Οι μεταφορές τυχόν αντικειμένων που υπάρχουν στους χώρους θα γίνουν με ευθύνη του αναδόχου. Η συγκέντρωση, αποκομιδή και απόρριψη όλων των άχρηστων υλικών που θα προκύψουν από τις εκτελούμενες εργασίες θα γίνεται μόνο σε χώρους που επιτρέπεται από τις αρχές, με ευθύνη και δαπάνες του αναδόχου. Τα μπάζα θα συγκεντρώνονται και θα τοποθετούνται σε πλαστικές σακούλες στο χώρο προέλευσής τους και θα απομακρύνονται από τους χώρους του κτηρίου κάθε βράδυ. Οι παραπάνω εργασίες θα πρέπει να γίνονται χωρίς να προκαλείται ουδεμία όχληση στην λειτουργία των Υπηρεσιών της Βουλής. Επισημαίνεται ότι απαγορεύεται ρητά η μεταφορά οποιουδήποτε υλικού ή μπαζών με τους ανελκυστήρες.
   16. Στα σημεία του κτηρίου που προβλέπεται να γίνουν εργασίες, η μεταφορά υλικών θα γίνεται με ιδιαίτερη προσοχή, προκειμένου να μην υπάρξουν ζημίες στους ήδη διαμορφωμένους χώρους του κτηρίου. Στην περίπτωση, τυχόν, πρόκλησης οιωνδήποτε ζημιών ο ανάδοχος θα φέρει την απόλυτη και αποκλειστική ευθύνη για την πλήρη αποκατάστασή τους.
   17. Μετά το πέρας των εργασιών θα γίνει πλήρης καθαρισμός των χώρων, καθώς και όλων των εγκαταστάσεων των χώρων, από ειδικευμένο συνεργείο με την χρήση και ειδικών μηχανημάτων, εφόσον αυτό απαιτείται, ώστε όλοι οι χώροι του κτιρίου να παραδοθούν ελεύθεροι από κάθε άχρηστο υλικό, καθαροί και έτοιμοι προς χρήση.
   18. Ως χρόνος εκτέλεσης των εργασιών ορίζονται οι είκοσι (20) ημερολογιακές ημέρες από την ημερομηνία υπογραφής σύμβασης της εν λόγω προμήθειας και εκτέλεσης εργασιών. Για την έγκαιρη παράδοση του έργου εάν απαιτηθεί, θα εργασθούν συνεργεία σε βάρδιες, Σάββατα και Κυριακές, η δαπάνη των οποίων θα έχει συνυπολογισθεί στην προσφορά του. Σε περίπτωση εκτέλεσης νυκτερινής εργασίας και εργασίας κατά τις Αργίες και Εορτές, ο ανάδοχος υποχρεούται να εξασφαλίζει τη σχετική άδεια, όπως ο νόμος ορίζει, που αφορούν τέτοια εργασία και δεν δικαιούται να ζητήσει πρόσθετη αποζημίωση. Σε περίπτωση καθυστέρησης περάτωσης των εργασιών και παράδοσης του έργου πέραν των καθοριζομένων 20 ημερολογιακών ημερών θα επιβάλλεται ποινική ρήτρα ίση με 200 € για κάθε ημέρα.
   19. Ο προμηθευτής είναι υποχρεωμένος να εκπαιδεύσει στη σωστή χρήση και λειτουργιά τα απαραίτητα άτομα της Υπηρεσίας για χρονικό διάστημα τουλάχιστον δυο (2) ημερών.
   20. Ο χρόνος ανταπόκρισης για παροχή βοηθείας –επισκευής θα πρέπει να είναι εντός 24ωρων από την στιγμή ειδοποίησης εκ μέρους της Υπηρεσίας. Σε περίπτωση μη επισκευής θα πρέπει εντός 48ωρων να αντικατασταθεί με άλλη των ίδιων ή ίσων δυνατοτήτων μέχρι την επισκευή της.
   21. Ως χρόνος εγγύησης ορίζεται το διάστημα των τριάντα έξη (36) μηνών από την παραλαβή. Κατά τη διάρκεια της εγγύησης των 36 μηνών ο ανάδοχος θα έχει την υποχρέωση δωρεάν παροχής συντήρησης (προληπτικής – επανορθωτικής). Εάν κατά τη διάρκεια των τριάντα έξη (36) μηνών, τα υλικά που θα χρησιμοποιηθούν υποστούν μερική ή ολική καταστροφή, που θα προκύψει από υγρασία, από κατασκευαστικές ατέλειες ή σφάλματα τοποθέτησης/συνδεσμολογίας, από ελλιπή ή ελαττωματικά υλικά κλπ., ο ανάδοχος υποχρεούται να τα αποκαταστήσει χωρίς καθυστέρηση, με δικές του δαπάνες, μέσα στην σχετική προθεσμία που θα τεθεί από τη Βουλή.
   22. Η πληρωμή του αναδόχου θα γίνει εφάπαξ με την προσκόμιση από τον ανάδοχο του σχετικού τιμολογίου και με την υποβολή της βεβαίωσης της αρμόδιας επιτροπής για την οριστική ποιοτική και ποσοτική παραλαβή του έργου.
   23. Κάθε συμμετέχων στον διαγωνισμό θα προσφέρει κατ’ αποκοπή τίμημα. Στο κατ’ αποκοπή τίμημα θα περιλαμβάνονται όλες οι προμήθειες υλικών-εργασίες που αναφέρονται στην παραπάνω τεχνική περιγραφή, αλλά και όλα τα απαιτούμενα μικροϋλικά-μικροεργασίες για την ολοκλήρωσή τους, έστω κι αν αυτά δεν αναφέρονται ρητά. Το κατ’ αποκοπή τίμημα θα υπόκειται στις νόμιμες κρατήσεις συνολικού ύψους 7,17%. Ο ΦΠΑ θα βαρύνει τη Βουλή.
   24. Σε περίπτωση που ο ανάδοχος δεν προσέλθει για να υπογράψει τη σύμβαση εντός του οριζομένου από την απόφαση ανάθεσης χρονικού διαστήματος, θα κηρύσσεται αυτομάτως έκπτωτος και θα υφίσταται όλες τις προβλεπόμενες νόμιμες κυρώσεις.
   25. Κατά την υπογραφή της σύμβασης ο ανάδοχος θα προσκομίσει εγγυητική επιστολή καλής εκτέλεσης, ποσοστού 10% επί του ποσού της συμβάσεως (χωρίς ΦΠΑ). Μετά την παραλαβή των εργασιών, η παραπάνω εγγυητική επιστολή αντικαθίσταται από άλλη για την καλή λειτουργία, ποσοστού 3% επί του ποσού της σύμβασης.

**Ο Συντάξας**

**ΣΥΜΕΩΝΙΔΗΣ ΓΕΩΡΓΙΟΣ**

**Ηλεκτρολόγος Μηχανικός T.E.**

**29.04.2014**